stanford-oval/wikipedia huggingface dataset:
Not My Responsibility

| --- | --- |

 הופק בידי:  בילי אייליש
 תסריט:  בילי אייליש
 שחקנים ראשיים:  בילי אייליש
 מדינה:  ארצות הברית
 חברה מפיצה:  דארק רום, אינטרסקופ
 הקרנת בכורה:  מרץ 2020
 משך הקרנה:  4 דקות
 שפת הסרט:  אנגלית
 סוגה:  סרט קצר
 דף הסרט ב־IMDb
Not My Responsibility הוא סרט קצר, שנכתב והופק על ידי הזמרת-יוצרת האמריקאית בילי אייליש. בסרט, מדברת בילי אייליש במעין קומנטרי, כאשר היא מתייחסת ומבקרת את ביוש הגוף שנעשה לה ולאחרים; והדעות השליליות של אחרים לגבי גופה ובחירת הלבוש שלה. בסוף הסרט, מתכהה המסך לצבע שחור, ומופיע הכיתוב "Not My Responsibility".
הסרט הוקרן לראשונה במהלך סיבוב ההופעות של אייליש, "Where Do We Go? World Tour", במרץ 2020, במופע הביניים. הסרט הועלה לערוץ היוטיוב של אייליש חודשיים לאחר מכן, ב-26 במאי 2020. בחמשת ימיו הראשונים, הגיע הסרט ל-28 מיליון צפיות ביוטיוב ו-18 מיליון באינסטגרם. הסרט זכה לביקורות חיוביות מצד מעריצים ומבקרים כאחד, ששיבחו את הטון והנושא.
מאוחר יותר, בשנת 2021, שומש האודיו באלבומה השני של אייליש, Happier Than Ever כרצועת ביניים.
תקציר

הסרט מתחילה כאשר אייליש לובשת ז'קט שחור בחדר מואר. היא מתפשטת בהדרגה, עד שהיא נשארת עם שרשרת וחזייה שחורה בלבד. כשהיא מורידה את החזייה, אייליש שוקעת בחומר דמוי זפת. הסרט כולל קומנטרי של אייליש. כאשר היא מתפשטת, היא מתייחסת לדיון הציבורי סביב דימוי הגוף שלה, ומבקרת את האופן שבו הציבור מחליט את ערכה על סמך גופה.
ביקורות

"Not My Responsibility" זכה לביקורות חיוביות מצד מעריצים ומבקרים כאחד. הסרט משמש כתגובתה של אייליש לביקורת השלילית מצד הציבור על מה שהיא לובשת וכיצד היא מתנהגת, וקובעת כי לרצות את כולם זה "לא באחריותה". אלתיאה לגספי מהמגזין רולינג סטון ראתה את היצירה כ"עוצמתית", ואילו קארינה מרדית מ-PopSugar שיבחה אותה על "המסר החזק" שלה, והוסיפה כיצד "אייליש הייתה פתוחה בנוגע למאבקיה בדימוי הגוף שהתחיל בגיל ההתבגרות, וכיצד העין הציבורית גרמה לה להסתמך על ארון בגדים שונה כדי להרגיש בנוח. נראה שהסרטון שלה מהווה הרחבה חשובה לתחושות האלה, שם איליש יכולה סוף סוף לפנות למבקריה בתנאים שלה". קרולין טברסקי מהמגזין Seventeen שיבחה את הנושא ה"אינטנסיבי" ואת אייליש על ה-"קריאה מתוך סקסיזם" בסרט.
952

שנת 952 היא השנה ה-52 במאה ה-10. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 952‎
נפטרים ב-952‎
My Worlds Acoustic

My Worlds Acoustic (בעברית: העולמות שלי אקוסטי) הוא אלבום הרמיקס הראשון של הזמר-יוצר הקנדי ג'סטין ביבר. האלבום יצא לאור ב-26 בנובמבר 2010, תחת חסותן של חברות התקליטים איילנד, RBMG רקורדס, סקולבוי רקורדס וטין איילנד רקורדס.
עם יציאתו נכנס האלבום היישר אל המקום ה-7 במצעד הבילבורד 200, וה-4 במצעד האלבומים שבקנדה.
| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
Allmusic:
רקע והפקה

את האלבום הפיקו אשר, סקוטר בראון, אנטוניו ריד, כריס היקס, דן קאנטר, רוב וולס, קוק הארל והשליחים. האלבום הכיל בתוכו את כל להיטיו של ביבר מאלבום הבכורה שלו, My World 2.0, ומהמיני-אלבום הראשון שלו, My World.
בנוסף לאלבום האקוסטי שיצא בעקבות צאתם של שני אלבומיו הקודמים של ביבר, יצא גם אלבום המאחד את כל השלושה תחת השם, My Worlds: The Collection.
רשימת רצועות

| My Worlds Acoustic> מס' | My Worlds Acoustic> שם | My Worlds Acoustic> כותב(ים) | My Worlds Acoustic> משך | My Worlds Acoustic>  | My Worlds Acoustic>  | My Worlds Acoustic>  | My Worlds Acoustic>  | My Worlds Acoustic>  | My Worlds Acoustic>  |
| --- | --- | --- | --- | --- | --- | --- | --- | --- | --- |
| 1. | One Time  | כריסטופר סטיוארט, טריוס נאש, ג'יימס בונטון, קורון קול | 3:06 |  |  |  |  |  |  |
| 2. | Baby  | ג'סטין ביבר, סטיוארט נאש, כריסטינה מיליאן | 3:35 |  |  |  |  |  |  |
| 3. | One Less Lonely Girl  | יחזקאל לואיס, בלווה מוחמד, שון המילטון, היוק שין, אשר | 3:57 |  |  |  |  |  |  |
| 4. | Down to Earth  | ביבר, מידי מאפיה, מייסון לוי, ג'קי בויז | 4:03 |  |  |  |  |  |  |
| 5. | U Smile  | ביבר, ג'רי דופלסיס, ארדן אלטינו | 3:16 |  |  |  |  |  |  |
| 6. | Stuck in the Moment  | ביבר, ריגו, סטריאוטיפים | 3:18 |  |  |  |  |  |  |
| 7. | Favorite Girl (לייב)   | אנטיה בירצ'ט, אנשה בירשה, דרנסט אמיל, דלישה תומאס | 5:09 |  |  |  |  |  |  |
| 8. | That Should Be Me  | ביבר, אדם מסינגר, נאסרי אטוה, לוק בויד | 4:09 |  |  |  |  |  |  |
| 9. | Never Say Never (בשיתוף ג'יידן סמית')   | ביבר, ג'יידן סמית', מסינגר אטוה, תדיס הרל, עומר רמברט | 3:42 |  |  |  |  |  |  |
| 10. | Pray  | ביבר, אטוה מסינגר, עומר מרטינז | 3:32 |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 7 |
|  קנדה | מצעד האלבומים הקנדי | 4 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
703

שנת 703 היא השנה השלישית במאה ה-8. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נפטרו

הקיסרית ג'יטו, הקיסרית ה-41 של יפן (נולדה ב-645)
13 בינואר – ג'יטו, הקיסרית ה-41 של יפן (נולדה ב-645)
ראו גם

ילידי 703‎
נפטרים ב-703‎
My World Is Empty Without You

My World Is Empty Without You (בעברית: העולם שלי ריק בלעדיך) הוא שיר שהוקלט על ידי להקת הבנות האמריקאית הסופרימס, מתוך אלבום האולפן השמיני שלה, I Hear a Symphony. השיר יצא לאור ב-29 בדצמבר 1965, על ידי חברות התקליטים מוטאון ואם 1083, כסינגל השני מתוך האלבום.
השיר הגיע למקום החמישי במצעד הבילבורד הוט 100.
רקע

השיר נכתב והופק על ידי צוות הפזמונאים והמפיקים הראשי של מוטאון, הולנד-דוזייר-הולנד. הוא מאופיין בקצב מהיר, המלווה במילים קודרות שמתעמקות בתחושות הדיכאון שיכול בן אדם להרגיש לאחר פרידה. תחושת הדיכאון עשויה לכלול תחושות נוספות כדוגמת דכדוך, עצב וחוסר מצב רוח ככלל.
"My World Is Empty Without You" היה אחד השירים הבודדים שכתב הצוות עבור הסופרימס שלא הגיע למקום הראשון, אלא הגיע בשיאו למקום החמישי במצעד הבילבורד הוט 100 במשך שבועיים בפברואר 1966, ולמקום העשירי במצעד שירי ה-R&B/היפ-הופ; כמו כן, הוא לא נכנס למצעד הסינגלים הבריטי. הלהקה ביצעה את "My World Is Empty Without You" בתוכנית הטלוויזיה המצליחה של CBS, "המופע של אד סאליבן", ביום ראשון 20 בפברואר 1966.
בבילבורד תיארו את השיר כ"כזה המזכיר את הפעמה הקצבית של 'I Hear a Symphony', שהוציאה הלהקה קודם לכן".
קרדיטים

כל הקרדיטים שלהלן לקוחים מ-Discogs.
דיאנה רוס – שירה ראשית
פלורנס בלארד ומרי וילסון – שירת רקע
האחים פאנק – כלי נגינה
מיקומי שיא

|   ‏‏‏  מצעדים ודירוגים (1965–1966)> מדינה |   ‏‏‏  מצעדים ודירוגים (1965–1966)> מצעד |   ‏‏‏  מצעדים ודירוגים (1965–1966)> מיקום שיא |   ‏‏‏  מצעדים ודירוגים (1965–1966)>  |
| --- | --- | --- | --- |
|  אוסטרליה | מצעד הסינגלים האוסטרלי | 88 |  |
|  ארצות הברית | בילבורד הוט 100 | 5 |  |
|  ארצות הברית | מצעד שירי ה-R&B/היפ-הופ | 10 |  |
|  ארצות הברית | מצעד הקאש בוקס | 5 |  |
|  ארצות הברית | מצעד הקאש בוקס R&B | 7 |  |
|  ארצות הברית | Record World 100 Top Pops | 4 |  |
|  ארצות הברית | Record World Top 40 R&B | 12 |  |
|  סינגפור | RIAS | 7 |  |
|  קנדה | קנדה הוט 100 | 1 |  |
|  קנדה | RPM | 29 |  |
|   ‏‏‏  מצעדי סוף שנה (1966)> מדינה |   ‏‏‏  מצעדי סוף שנה (1966)> מצעד |   ‏‏‏  מצעדי סוף שנה (1966)> מיקום שיא |   ‏‏‏  מצעדי סוף שנה (1966)>  |
| --- | --- | --- | --- |
|  ארצות הברית | בילבורד הוט 100 | 81 |  |
|  ארצות הברית | מצעד הקאש בוקס | 55 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | — | 1,000,000 |
הערות שוליים

1 2 3  The Supremes - My World Is Empty Without You, Discogs (באנגלית)
↑  "The Supremes Chart History (Hot 100)".
↑  Nielsen Business Media Inc, Billboard, Nielsen Business Media, Inc., 1966-03-05. (באנגלית)
↑  TV.com, The Ed Sullivan Show: February 20, 1966: The Supremes, Dave Clark Five, Richard Kiley, TV.com
↑  "Spotlight Singles"
↑  Nielsen Business Media Inc, Billboard, Nielsen Business Media, Inc., 1973-01-20. (באנגלית)
↑  Joseph Murrells (1984). "THE SUPREMES". Million Selling Records from the 1900s to the 1980s: An Illustrated Directory. London, W1H: B.T. Batsford. p. 233. ISBN 0-7134-3843-6.
| --- | --- |
בקרת זהויות :  MusicBrainz release group: 450fa922-280b-3930-ad63-daad5aaaccde  MusicBrainz work: da026124-508f-342a-8c4b-8ec232832702
DNA לא-מקודד

DNA לא-מקודד הוא חלק מה-DNA הנמצא ביצורים, אשר אינו מתורגם לחלבונים. עם זאת, חלק ממנו יכול לעבור שעתוק ל-RNA לא-מקודד, כגון tRNA, ו-rRNA. ל-DNA הלא-מקודד עשויים להיות תפקודים חשובים, כגון בקרה על תהליכי השעתוק והתרגום של DNA מקודד, וכן תפקוד כטלומרים, צנטרומרים, ועוד. חלק נוסף של ה-DNA הלא-מקודד עשוי להיות חסר תפקוד ביולוגי כלשהו, ומכונה DNA לא-תפקודי. אחוז נוסף של ה-DNA הלא-מקודד עשוי להיות DNA אנוכיי שהוא בעל תפקוד המועיל רק לעצמו אך לא ליצור הנושא אותו, דוגמת טרנספוזונים.
אחוז ה-DNA הלא-מקודד מתוך הגנום משתנה מאוד בין יצורים שונים. אצל פרוקריוטים בעיקר האחוז שלו נמוך, בעוד שבאויקריוטים הוא גבוה, אך משתנה מאוד בין טקסונים שונים ולעיתים אפילו בין מינים קרובים. באדם הוא מהווה כ-98% עד 99% מן הגנום.
ישנה מחלוקת מדעית לגבי אחוז ה-DNA הלא-מקודד שיש לו תפקוד בהשוואה לאחוז של DNA לא-תפקודי. בפרסומים של מיזם ה-ENCODE (ראשי תיבות של האנציקלופדיה העולמית לאלמנטי ה-DNA) נטען כי ל-80% מהגנום האנושי יש פעילות ביוכימית. עם זאת, ישנם חוקרים אשר סוברים שיש להבדיל בין פעילות ביוכימית לתפקוד ביולוגי. לפי הערכות המבוססות על גנומיקה השוואתית כ-8-15% מה-DNA האנושי הוא בעל תפקוד ביולוגי.
אחוז ה-DNA הלא-מקודד

הכמות והאחוז של ה-DNA הלא-מקודד משתנה מאוד בין יצורים שונים. לדוגמה, בתחילה סברו ש-98% מהגנום האנושי לא-מקודד, בעוד 20% מגנום פרוקריוטי אינו מקודד.
ניתן לומר כי באופן כללי, ככל שגודל הגנום (ובתוכו ה-DNA הלא-מקודד) גדול יותר, כך היצור מורכב יותר. עם זאת, ישנם יוצאי דופן רבים. לדוגמה, ליצור החד-תאי Polychaos dubium ישנו גנום הגדול פי 200 מאשר לאדם. לדג הפוגו יש גנום הקטן פי שמונה מאדם ומספר גנים דומה לאדם, וכ-90% מה-DNA אינו מקודד. נראה שרוב ההבדלים בגודל הגנום של יצורים נמצא באזורים שאינם מקודדים.
סוגים של DNA לא-מקודד > RNA לא-מקודד

מולקולות RNA שאינן מתורגמות לחלבונים, אך בעלות פעילות ביולוגית אחרת, כגון RNA ריבוזומלי, tRNA ו-microRNA. ה-microRNA נחזה כמבקר של כ-30% מהגנים ביונקים, ומהווים מרכיבים חשובים בהתפתחות וטיפול במחלות שונות, כולל סרטן, מחלות קרדיווסקולריות ותגובת דלקתית.
סוגים של DNA לא-מקודד > אלמנטי בקרה בציס ובטרנס

אלמנטי בקרה הנמצאים בציס הם רצפים המבקרים את שעתוקם של גנים סמוכים. אלמנטים רבים כאלה מעורבים באבולוציה של ההתפתחות. אלמנטי בקרה הנמצאים בטרנס פועלים על גנים רחוקים. פרומוטורים מבקרים ביטוי של גן סמוך ונמצאים מיד במעלה הזרם לאותו הגן. מעצם יכול להמצא במרחק רב מהגן ולהשפיע רבות על ביטוי הגן.
סוגים של DNA לא-מקודד > אינטרונים

אינטרון הוא האזור הלא-מקודד שנמצא בתוך רצף מקודד. הוא משועתק מרצף ה-DNA, אך בשלבי העיבוד של מולקולות ה-mRNA האינטרונים מוצאים.
סוגים של DNA לא-מקודד > פסואדוגנים

פסאודוגן הוא רצף ב-DNA אשר דומה לרצף של גן, אך הוא אינו מקודד. מקורם הוא בפעילות של רטרוטרנספוזונים או הכפלה של גן מסוים, והם נותרים בגנום. הם מכונים "מאובן גנומי" מכיוון שאינם מתפקדים הודות למוטציות אשר מונעות את שעתוק הגן.
סוגים של DNA לא-מקודד > רצפים חוזרניים, טרנספוזונים ואלמנטים נגיפיים

טרנספוזונים ורטרוטרנספוזונים הם רצפי DNA בעלי יכולת ניידות בתוך הגנום. בתנודתם הם משאירים רצפים חוזרניים פזורים ברחבי הגנום, אותם נהוג לקטלג לפי אורכם לרצפי LINE ו-SINE. רצפים אלו מהווים אחוז גבוה מהגנום של יצורים רבים. ישנם רצפים חוזרניים נוספים שמקורם ברטרוטרנספוזונים, כגון רצפי Alu, שהם הנפוצים ביותר בגנום האנושי. ישנם עדויות לכך שרצפי SINE גרמו לפעילות שעתוקית של גנים.
רצפים אנדוגניים של רטרו-וירוסים הם תוצרים של שעתוק לאחור של גנומים של רטרו-וירוסים לתוך הגנום של תאי מין. מוטציות ברצפים שעברו שעתוק לאחור יכולים להוציא מכלל פעולה את הגנום הנגיפי.
מעל 8% מהגנום האנושי מקורו ברצפים אנדוגניים של רטרו-וירוסים, 42% מקורו ברטרוטרנספוזונים ו-3% מקורו בטרנספוזונים. מקור יתרת ה-DNA שאינו מקודד לא ידוע. מדענים משערים כי מקורו באלמנטים ניידים שהיו פעילים לפני כ-200 מיליון שנים, ובזמן שחלף מאז נוצרו מוטציות ברצפים אלו אשר מונעים מאיתנו לזהות את מקורם.
גודל הגנום של לפחות שני סוגי צמחים נובע בעיקר מרצפי רטרוטרנספוזונים.
סוגים של DNA לא-מקודד > טלומרים

טלומר הוא רצף DNA חוזרני הממוקם בקצה הכרומוזום ומגן עליו בזמן שכפול ה-DNA.
שימושים של DNA לא-מקודד

רצפי DNA רבים שאינם מקודדים הם בעלי חשיבות ביולוגית רבה כפי שנלמד בשיטות של גנומיקה השוואתית, אשר בהם רואים אזורים של DNA שאינו מקודד בעל שמירות אבולוציונית גבוהה, מה שיכול להעיד על לחץ סלקטיבי לשמירות על האזורים הללו. לדוגמה, באזורים השמורים בין הגנומים של האדם והעכבר, שנפרדו מאב קדמון משותף לפני כ-70 מיליון שנים, רק 20% מה-DNA השמור הוא באזורים מקודדים, כאשר יתר ה-80% נמצא באזורים שאינם מקודדים. מפות תאחיזה מגלות לעיתים אזורים הנמצאים בתאחיזה למחלות מסוימות, אך אינם מכילים בתוכם גנים פעילים, מה שמציע שהמוטציות שגורמות למחלה נמצאים באזורים הלא-מקודדים. חשיבותם של אזורים אלה בהקשר של מחלת הסרטן נחקר.
SNP באזור לא-מקודד נמצא קשור למחלות מסוימות, כמו הפטיטיס C וסוג של סרטן העצמות (Ewing sarcoma) הפוגע בילדים.
רצפים מסוימים של DNA לא-מקודד תורמים למבנה הכרומוזום, כגון צנטרומרים, אשר חשובים גם לתהליך המיוזה.
מחקר שערך השוואה בין 300 יצורים פרוקריוטים ו-30 יצורים אאוקריוטים, טען כי ליצור אאוקריוטי דרושה כמות מינימלית של DNA לא-מקודד. כמות זו ניתנת לחיזוי על ידי הערכה של מורכבות רשת הבקרה הגנטית של היצור. באדם כמות זו מוערכת ב-5%.
שימושים של DNA לא-מקודד > הגנה על הגנום

DNA שאינו מקודד יוצר רווחים גדולים בין הגנים, כך שהיווצרותה של מוטציה, בין אם זו מוטציית חסר או הוספה, לא תגרום להסטה של מסגרת הקריאה. בנוסף, עצם נוכחותם מורידה את ההסתברות לפגיעה ב-DNA מקודד. יתר על כך, ביצורים מורכבים ישנם רווחים גם בתוך הגנים אינטרונים, הממזערים את הפגיעה הפוטנציאלית בחלבונים. הוצע גם שהאזורים שאינם מקודדים מגינים על הגנים במהלך תהליך שחלוף.
שימושים של DNA לא-מקודד > מפסק גנומי

ישנם רצפי DNA לא-מקודדים אשר מבקרים היכן ומתי גנים מבוטאים. לדוגמה, נמצא לאחרונה lncRNA אשר מונע התפתחות של סרטן השד בפעולה של מפסק גנומי.
שימושים של DNA לא-מקודד > בקרת גנים

ישנם רצפי DNA לא-מקודד אשר קובעים רמות ביטוי של גנים שונים. בנוסף, שינויים נקודתיים ברצפים שאינם מקודדים נתגלו כמשפיעים על רמות הביטוי של mRNA באמצעות מיפוי eQTLים. שינויים בנוקליאוטידים מסוימים במחלות מסוימות נמצא בהתאמה לרמות ביטוי של mRNA או של mRNA בעל פונקציה משותפת.
שימושים של DNA לא-מקודד > אתרי קישור לגורמי שעתוק

ישנם גורמי שעתוק אשר נקשרים לרצף DNA ספציפי, בין אם הוא בעל יכולת קידוד או לא. באמצעות הקישור הזה הוא מבקר פעילות שעתוקית של גן, ההופכת אותו ממולקולת DNA למולקולת RNA. אתרי הקישור יכולים להיות בכל רחבי הגנום, ללא קשר למרחק לגן אותו הוא מבקר.
שימושים של DNA לא-מקודד > אופרטורים

אופרטור הוא מקטע של DNA אליו יכול להקשר דכאן (רפרסור). דכאן הוא חלבון הנקשר ל-DNA ומבקר את הביטוי של גנים על ידי חסימת הקישור של RNA פולימראז לקדם של גנים, ובכך מונע בצורה פיזית את שעתוקם.
שימושים של DNA לא-מקודד > מעצמים

מעצם הוא אזור קצר ב-DNA אליו יכולים חלבונים כגון גורמי שעתוק להקשר, ובכך הם מעצימים את רמות הביטוי של גן המטרה. אתר המעצם נמצא הבדרך כלל רחוק מהגן עליו הוא פועל.
שימושים של DNA לא-מקודד > משתיקים

משתיק הוא אזור ב-DNA אשר מונע ביטוי של גנים כאשר קשורים אליו חלבוני בקרה. הוא פועל בצורה הפוכה למעצם בכך שהוא משתיק את הביטוי של גני המטרה.
שימושים של DNA לא-מקודד > קדמים

קדם הוא אזור ב-DNA אשר מבקר את הפעילות השעתוקית של הגן הסמוך לו. הוא משמש אתר הקישור של RNA פולימראז גורמי שעתוק וחלבוני בקרה נוספים.
שימושים של DNA לא-מקודד > מבודדים

מבודד הוא אזור שיכול לחסום את השפעתו של מעצם, ולעיתים גם התפשטות הטרוכרומטין. ניתן לדמות זאת לסימון של נקודה בסוף משפט.
ראו גם

DNA זבל
ENCODE
RNA לא-מקודד
אזור מקודד
Out of Sight

| --- | --- |
 שיר בביצוע אמה מוסקט
 מתוך האלבום I Am Emma
 מדינה:  מלטה מלטה
 יצא לאור:  17 בינואר 2022
 שפה:  אנגלית
 אורך:  2:58
 כתיבה:  אנתוניו קפטו • אמה מוסקט • גבריאל רוסה • לורנזו סאנטרלי • מרקו סלבדרי
 
"Out of Sight" (בעברית: "מחוץ לטווח ראייה") הוא סינגל שהוקלט על ידי הזמרת המלטזית אמה מוסקט. הוא זכה בקדם המלטזי לאירוויזיון 2022, שמאוחר יותר הוחלף בשיר "I Am What I Am".
לפני האירוויזיון

רשות השידור המלטזית פתחה את תקופת הגשת השירים לקדם ב-15 באוקטובר 2021. היא הסתיימה ב-15 בדצמבר אותה השנה. רק אזרחי מלטה יכלו לשלוח לוועדה של רשות השידור שירים. 22 השירים שנבחרו נחשפו ב-29 בדצמבר 2021.
חצי הגמר של הקדם הלאומי התקיים ב-17 בפברואר 2022. עשרים ושניים שירים התחרו, ורק שישה עשר העפילו לגמר, ביניהם "Out of Sight". הגמר התקיים ב-19 בפברואר אותה השנה. "Out of Sight" זכה במקום הראשון הן בחבר השופטים, שהעניק לו 72 נקודות, והן בהצבעות הקהל, שהעניקו לו 20 נקודות.
למרות זאת, ב-14 במרץ הודיעה רשות השידור המלטזית שמוסקט לא תשיר את השיר באירוויזיון ובמקומו תשיר את השיר "I Am What I Am".
הערות שוליים

↑  Granger, Anthony (15 באוקטובר 2021). "Malta: Malta Eurovision Song Contest 2022 Submissions Open". Eurovoix. נבדק ב-28 באוקטובר 2021. {{cite web}}:  (עזרה)תחזוקה - ציטוט: url-status (link)
↑  "Imħabbra t-22 semifinalista tal-Malta Eurovision Song Contest 2022". tvm.com.mt (במלטית). TVM. 29 בדצמבר 2021. נבדק ב-29 בדצמבר 2021. {{cite web}}:  (עזרה)תחזוקה - ציטוט: url-status (link)
↑  "Malta: Turin is no longer "Out of Sight" for Emma Muscat!". escYOUnited (באנגלית אמריקאית). 2022-02-20. נבדק ב-2022-02-20.
Out of Space

| --- | --- |

 סינגל בביצוע הפרודיג'י
 מתוך האלבום Experience
 יצא לאור:  9 בנובמבר 1992
 תאריך הקלטה:  אלקטרה רקורדס
 סוגה:  טכנו, מוזיקה אלקטרונית
 שפה:  אנגלית
 אורך:  3:41 (4:41 בשיר המקורי)
 חברת תקליטים:  אקס-אל רקורדינגס 
 כתיבה:  ליאם האולט
 הפקה:  ליאם האולט 
 
"Out of Space" (בעברית: "מחוץ לחלל") הוא שיר של להקת המוזיקה אלקטרונית הפרודיג'י משנת 1992. השיר הופיע באלבום בכורה של הלהקה Experience ויצא כסינגל הרביעי מאלבום זה. השיר סימפל מהשיר Chase the Devil משנת 1976 של הזמר מקס רומיאו כמו ומספר שורות מהשיר Critical Beatdown  של הזמר Kool Keith משנת 1988.
השיר נחשב למצליח ביותר מתקופתה המוקדמת של הלהקה ומתחילת דרכה, ולעיתים קרובות נוגן בהופעה חיה על ידי הלהקה. איגוד תעשיית ההקלטות הבריטי קיבע את השיר למעמד של זהב במאי 2021.
בשנת 2005 הוציאה Audio Bullys הבריטית את השיר כרימיקס לסינגל Voodoo People / Out of Space מתוך אלבום האוסף Their Law: The Singles 1990–2005.
ביקורות לשיר

בפרשנות השבועית שלו במצעד הסינגלים הבריטי, אמר ג'יימס מאסטרטון כי "השיר הזה ללא ספק הוא הכי מסחרי שלהם עד כה. השיר אולי לא ממש קידם אותם יותר מידי הלאה, אך יחד עם זאת זהו השיר הרביעי שלהם שנכנס למצעד הסינגלים הבריטי בשנה הזו, וזה לא משהו שכדאי לרחרח בו (להקל בו ראש)." צ'אלרס ארון ממגזין המוזיקה האמריקאי Spin כתב: "השיר מתפתל ומשתנה כל הזמן, וזה הטכנו ש"מכופף" את דעתך ומדגדג לך את הבטן."
הקליפ

צבעי הנגטיב בקליפ, בבימויו של ראסל קרטיס, הציגו את הלהקה משתוללת בסביבה כפרית. קית' פלינט הולבש בתלבושת רייבר, נראה לבוש בסרבלים לבנים, מסיכת פנים וכפפות פלואורסצנט ונראה מרחרח את ה-"Vicks VapoRub". הקליפ גם הציג צילומים של הופעות חיות של הלהקה באותה תקופה וגם יענים. הקליפ הוצג פעמים רבות ב-MTV אירופה.
Not Just a Girl (The Highlights)

Not Just a Girl (The Highlights) הוא אלבום האוסף השלישי של הזמרת-יוצרת הקנדית שאניה טוויין. האלבום יצא לאור ב-27 ביולי 2022 בהוצאת חברות התקליטים מרקורי נאשוויל ויוניברסל מיוזיק אנטרפרייזס. מתוך האלבום יצא הסינגל המוביל, "Not Just a Girl" שנועד לעזור בקידום הסרט התיעודי אודות טוויין, Not Just a Girl.
האלבום כולל אוסף של שירים אותם הקליטה טוויין מתחילת הקריירה שלה ועד השנה בה יצא לאור.
קידום

על מנת לקדם את האלבום, הקליטה טוויין את השיר החדש "Not Just a Girl" שהופץ כסינגל ברחבי העולם ושמו של האלבום נגזר ממנו.
רשימת רצועות

| Not Just a Girl (The Highlights)> מס' | Not Just a Girl (The Highlights)> שם | Not Just a Girl (The Highlights)> משך | Not Just a Girl (The Highlights)>  | Not Just a Girl (The Highlights)>  | Not Just a Girl (The Highlights)>  | Not Just a Girl (The Highlights)>  | Not Just a Girl (The Highlights)>  | Not Just a Girl (The Highlights)>  | Not Just a Girl (The Highlights)>  |
| --- | --- | --- | --- | --- | --- | --- | --- | --- | --- |
| 1. | Not Just a Girl  | 3:11 |  |  |  |  |  |  |  |
| 2. | You're Still the One  | 3:33 |  |  |  |  |  |  |  |
| 3. | Man! I Feel Like a Woman!  | 3:55 |  |  |  |  |  |  |  |
| 4. | What Made You Say That (גרסת הסינגל)   | 2:59 |  |  |  |  |  |  |  |
| 5. | (If You're Not in It for Love) I'm Outta Here!  | 4:30 |  |  |  |  |  |  |  |
| 6. | Whose Bed Have Your Boots Been Under?  | 4:25 |  |  |  |  |  |  |  |
| 7. | Any Man of Mine  | 4:08 |  |  |  |  |  |  |  |
| 8. | You Win My Love  | 4:27 |  |  |  |  |  |  |  |
| 9. | Don't Be Stupid (You Know I Love You)  | 3:36 |  |  |  |  |  |  |  |
| 10. | I'm Holdin' On to Love (To Save My Life)  | 3:30 |  |  |  |  |  |  |  |
| 11. | From This Moment On (בהשתתפות בריאן וייט)   | 4:42 |  |  |  |  |  |  |  |
| 12. | Love Gets Me Every Time  | 3:32 |  |  |  |  |  |  |  |
| 13. | That Don't Impress Me Much (גרסה ערוכה)   | 3:40 |  |  |  |  |  |  |  |
| 14. | Forever and for Always (גרסה אדומה)   | 4:45 |  |  |  |  |  |  |  |
| 15. | Honey, I'm Home  | 3:38 |  |  |  |  |  |  |  |
| 16. | I'm Gonna Getcha Good! (גרסה אדומה)   | 4:30 |  |  |  |  |  |  |  |
| 17. | Up! (גרסה ירוקה)   | 2:54 |  |  |  |  |  |  |  |
| 18. | Life's About to Get Good  | 3:39 |  |  |  |  |  |  |  |
| משך כולל: | משך כולל: | 69:34 |  |  |  |  |  |  |  |
הערות שוליים

1 2 3 4 5  Jem Aswad, Jem Aswad, Shania Twain Documentary ‘Not Just a Girl’ Premieres on Netflix Next Week, Variety, ‏2022-07-20 (באנגלית אמריקאית)
↑  Shania Twain - Not Just A Girl (Audio), נבדק ב-2022-07-27
| שאניה טוויין |
| --- | --- | --- |
| דיסקוגרפיה • וידאוגרפיה • פרסים ומועמדויות | דיסקוגרפיה • וידאוגרפיה • פרסים ומועמדויות |  |
| אלבומי אולפן | Shania Twain • The Woman in Me • Come On Over • Up! • Now • Queen of Me |  |
| אלבומי הופעה | Still the One: Live from Vegas |  |
| אלבומי אוסף | The Complete Limelight Sessions • Greatest Hits • Not Just a Girl (The Highlights) |  |
| אלבומי וידאו | Shania Twain Live • The Platinum Collection • The Specials • Up! Live in Chicago • Up! Close and Personal • Still the One: Live from Vegas |  |
| סיבובי הופעות | Come On Over Tour • Super Bowl XXXVII halftime show • Up! Tour • Shania: Still the One • Rock This Country Tour • Now Tour • Let's Go! • Queen of Me Tour |  |
| טלוויזיה וקולנוע | "למה לא? עם שאניה טוויין" • "טריידינג פיינט" • "להאמין בך" |  |
| ערכים קשורים | "שאניה: חיים בשמונה אלבומים" • מרכז שאניה טוויין • רוברט ג'ון "מאט" לאנג |  |
| שאניה טוויין – סינגלים |
| --- | --- | --- |
| Shania Twain | "What Made You Say That" • "Dance with the One That Brought You" • "You Lay a Whole Lot of Love on Me" |  |
| The Woman in Me | "Whose Bed Have Your Boots Been Under?" • "Any Man of Mine" • "The Woman in Me (Needs the Man in You)" • "(If You're Not in It for Love) I'm Outta Here!" • "You Win My Love" • "No One Needs to Know" • "Home Ain't where His Heart Is (Anymore)" • "God Bless the Child" |  |
| Come On Over | "Love Gets Me Every Time" • "Don't Be Stupid (You Know I Love You)" • "You're Still the One" • "From This Moment On" • "When" • "Honey, I'm Home" • "That Don't Impress Me Much" • "Man! I Feel Like a Woman!" • "You've Got a Way" • "Come On Over" • "Rock This Country!" • "I'm Holdin' On to Love (To Save My Life)" |  |
| Up! | "I'm Gonna Getcha Good!" • "Up!" • "Ka-Ching!" • "Forever and for Always" • "Thank You Baby! (For Makin' Someday Come So Soon)" • "She's Not Just a Pretty Face" • "When You Kiss Me" • "It Only Hurts When I'm Breathing" |  |
| Greatest Hits | "Party for Two" • "Don't!" • "I Ain't No Quitter" |  |
| Now | "Life's About to Get Good" • "Swingin' with My Eyes Closed" • "Who's Gonna Be Your Girl" • "We Got Something They Don't" |  |
| Queen of Me | "Waking Up Dreaming" • "Giddy Up!" |  |
| שירים אחרים | "Shoes" • "Today Is Your Day" • "Endless Love" • "Forever and Ever, Amen" • "Unhealthy" |  |
| --- | --- |
בקרת זהויות :  MusicBrainz release group: da741f42-d98b-43a3-a5c9-65b4ba96ce3f